มาสค์ไรเดอร์เอ็กเซด

**มาสค์ไรเดอร์เอ็กเซด** () เป็นภาพยนตร์ละครโทคุซัทสึชุดมาสค์ไรเดอร์ ลำดับที่ 18 ของช่วงยุคเฮเซย์ และเป็นลำดับที่ 27 ออกอากาศทุกวันอาทิตย์เวลา 8:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 2 ตุลาคม ค.ศ. 2016 ถึงวันที่ 27 สิงหาคม ค.ศ. 2017 มีจำนวนตอนทั้งหมด 45 ตอน

## การสร้าง
มาสค์ไรเดอร์เอ็กเซดเป็นมาสค์ไรเดอร์ลำดับที่ 18 ของภาพยนตร์ละครโทคุซัทสึชุดมาสค์ไรเดอร์ และเป็นอยู่ในการครบรอบ 45 ปีของมาสค์ไรเดอร์อีกด้วย ในดีไซน์ตัวละครของมาสค์ไรเดอร์มีต้นแบบมาจากเกมและตัวเรื่องจะอิงเกี่ยวกับโรงพยาบาลและ การปฏิบัติงานของหน่วยแพทย์และพยาบาล

## เรื่องย่อ
ในปี 2016 ได้เกิดเหตุการณ์ไวรัสปริศนาที่ชื่อว่า "บั๊กสเตอร์" เข้ามาโจมตีประชาชนในเมือง และได้แพร่เชื้อเข้าสู่มนุษย์ผ่านทางวิดิโอเกม ทำให้รัฐบาลต้องร่วมมือในการเฟ้นหาผู้ที่เหมาะสมจากมหาวิทยาลัยแพทย์เซย์โตะ เพื่อมาเป็นมาสค์ไรเดอร์ ต่อสู้กับไวรัสเหล่านี้

## ตัวละคร
### มาสค์ไรเดอร์
; โฮโจ เอมุ (宝生永夢) / มาสค์ไรเดอร์เอ็กเซด
:รับบทโดย อีจิมะ ฮิโรกิ (飯島寛騎)
:นักศึกษาแพทย์จากมหาวิทยาลัยเซย์โตะ อายุ 24 ปี เข้ามาเป็นหมอเนื่องจากในสมัยวัยเด็กมีหมอที่ช่วยชีวิตและมอบเครื่องเล่นเกมทำให้เกิดแรงบันดาลใจอยากจะเป็นหมอ มีชื่อที่ใช้ในเกมว่า "M" ได้ชื่อว่าเป็น เกมเมอร์อัจฉริยะ ด้วยทักษะการเล่นเกมที่เยี่ยมยุทธ์ของเขา เมื่อเอมุจับไรเดอร์กาแชทพร้อมแปลงร่าง บุคลิกของเขาจะเปลี่ยนเป็นคนที่มั่นใจในตัวเองมากและจริงจัง 
:ต่อมาเมื่อเขาได้รับไมตี้บราเธอร์สดับเบิล X กาแชท ทำให้ตัวเอมุได้รับผลข้างเคียงจากการใช้ ซึ่งทำให้เขากลายเป็นบุคคล 2 บุคลิก คือ ส่วนหนึ่งเป็นร่างของเอมุ อีกส่วนหนึ่งเป็นร่างของ M และเมื่อร่างเอมุมีอาการเครียด จะทำให้เอมุมีอาการปวดหัวอย่างรุนแรง และต่อมาเอมุก็ได้รับความจริงจากปากของดันว่าเขาคือมนุษย์คนแรกของโลกที่ติดเชื้อไวรัสบั๊กสเตอร์ ทำให้ร่างเอมุสูญสลายไปชั่วคราว เหลือเพียงบุคลิกด้านของ M ซึ่งภายหลังเขาก็ได้รับการฟื้นฟูจิตใจจากพวกพ้องและมีกำลังใจสู้ต่อไปในฐานะหมอและไรเดอร์ หลังจากนั้น ความจริงก็ได้ถูกเปิดเผยอีกครั้ง ว่าในความเป็นจริงแล้ว บุคลิก M ของเอมุ นั่นก็คือพาราโดะนั่นเอง เนื่องจากการผ่าตัดเอมุเมื่อเหตุการณ์ซีโร่เดย์ ทำให้พาราโดะมีตัวตนออกมา และหลังจากที่ดันเปิดเผยความจริงให้เอมุฟัง ในความเป็นจริงเอมุเกมโอเวอร์ ไปแล้ว แต่ว่าพาราดมาสิงร่างของเขาเพื่อพยุงชีวิต ทำให้เขารอดมาได้ หลังจากนั้นเอมุก็สามารถปลดปล่อยไวรัสจากพาราโดะได้ และร่วมมือกับคุโรโตะสู้กับพาราโดะในศึกไรเดอร์ปะทะบั๊กสเตอร์ ในภาคเดอะมูฟวี่หลังเอาชนะเกนมุเดอุสมาชิน่า เอมุเลื่อนขั้นเป็นหมอเต็มตัว แต่นิสัยเหมือนเดิม ช่วงท้ายเครดิตเอมุและพาราโดะไปสู้กับบั๊กสเตอร์จนกระทั่งบิลด์ปรากฏตัวขึ้นและเข้าโจมตีจึงเกิดการต่อสู้ระหว่างบิลด์และเอ็กเซด สุดท้ายเอ็กเซดเป็นฝ่ายแพ้ บิลด์ได้เก็บส่วนผสมจากเอ็กเซดลงฟุลบอทเทิ่ลเป็นเหตุให้เอมุสูญเสียพลังในการแปลงร่าง โดยที่เขาเองก็ไม่รู้ตัว ในภาค รวมพลมาสไรเดอร์ final เอมุได้พลังของเอ็กเซดคืนมาโดยการเขย่าขวดด็อกเตอร์และเกมส์ฟูลบอทเทิล
; คางามิ ฮีโระ (鏡飛彩) / มาสค์ไรเดอร์เบรฟ
:รับบทโดย เซโตะ โทชิกิ (瀬戸利樹)
:ศัลยแพทย์อัจฉริยะที่จบการศึกษาจากต่างประเทศและทำงานที่โรงพยาบาลในประเทศอเมริกา จนกระทั่งเขาถูกเรียกตัวกลับญี่ปุ่นเพื่อมารับตำแหน่งมาสค์ไรเดอร์หน่วย CR ชอบกินของหวานเป็นอย่างมาก ในช่วงแรกๆ เขามักมีปัญหากับเอมุอยู่บ่อยครั้ง แต่เขาก็เริ่มจะเชื่อมั่นในตัวเอมุหลังจากร่วมต่อสู้กันมานักต่อนัก ปกติชอบเรียกเอมุและคนอื่นตามอาชีพการงาน
:ในสมัยที่ฮีโระเป็นนักศึกษาแพทย์ เขาเคยมีคนรักชื่อว่า โมโมเสะ ซากิ แต่ต่อมา ซากิได้เสียชีวิตลงเนื่องจากเหตุการณ์ที่ไทกะไม่สามารถเอาชนะกราไฟต์บั๊คสเตอร์ที่อยู่ในร่างกายของเธอได้ ด้วยเหตุนี้เอง ฮีโระจึงมีความแค้นต่อไทกะเป็นอย่างมาก แต่สุดท้ายทั้งฮิอิโระและไทกะก็ได้กลับมาช่วยกันต่อสู้กับบั๊กสเตอร์อย่างเต็มภาคภูมิ และต่อมาก็ทราบว่าคนที่ตายจากไวรัสบักเตอร์จะถูกรีเซ็ตไว้ในโปรโตกาชัท ซึ่งก็มีโมโมเสะแฟนของฮีโระด้วย ดัน มาซามุเนะที่ครอบครองกาแชทนั้นอยู่จึงใช้จุดนี้ต่อรองกับฮีโระทำให้เขาต้องหันหลังให้พวกพ้องและร่วมมือกับมาซามุเนะ แต่ต่อมาฮีโระได้กลับไปช่วยผ่าตัดไทกะเพื่อรักษาชีวิตของไทกะที่ถูกโจมตีโดยกราไฟต์ และได้ทรยศมาซามุเนะ หลักจากที่มาซามุเนะลบข้อมูลของซากิทิ้ง จากนั้นก็กลับไปอยู่ CR เหมือนเดิมอีกครั้ง ในภาคเดอะมูฟวี่หลังเอาชนะเกนมุเดอุสมาชิน่า ฮีโระนำเทคโนโลยีวีอาร์ไปใช้ในการสอนเด็กในเรื่องการรักษา
; ฮานายะ ไทกะ (花家大我) / มาสค์ไรเดอร์สไนป์ / มาสค์ไรเดอร์โครนอส
:รับบทโดย มัตสึโมโตะ อุเคียว (松本享恭)
:อดีตแพทย์รังสีวิทยา เขาเคยเป็นไรเดอร์ของ CR มาก่อน เพราะอุบัติเหตุเมื่อ 5 ปีก่อน ทำให้คนไข้เสียชีวิตระหว่างการผ่าตัดแยกบั๊กสเตอร์ออกจากร่าง จึงถูกถอนใบอนุญาต และถูกยึดเกมเมอร์ไดรเวอร์ไป แต่ก็ได้กลับมาเป็นไรเดอร์อีกครั้งด้วยความช่วยเหลือของดัน ไทกะเป็นอีกหนึ่งคนรู้จักกับพาราโดะและกราไฟต์และดูเหมือนจะรู้ความลับบางอย่างเช่นกัน แม้ไทกะจะดูแข็งกระด้าง พูดจายียวน แต่ความจริงแล้วเขาเป็นคนที่รักพวกพ้อง และพร้อมเสียสละเพื่อส่วนรวม มักเรียกพวกเอมุด้วยชื่อไรเดอร์ของแต่ละคน
:จุดประสงค์อย่างหนึ่งของไทกะ คือ การรวมรวมกาแชททั้ง 10 มาเป็นของตนให้ได้ แต่เมื่อไทกะได้รู้จักกับนิโกะ ทำให้เขายกเลิกความคิดที่จะครอบครองกาแชทไปในทันที ต่อมาในช่วงที่ฮีโระได้แทดเดิ้ลเลกาซีกาแชท ไทกะได้เข้าต่อสู้กับกราไฟต์ ซึ่งเป็นคู่ปรับเก่าอีกครั้งหนึ่ง พร้อมกับเตือนสติฮิโระที่กำลังหลงผิดไปในตัวด้วย จนกระทั่งไทกะถูกกราไฟต์โจมตีจนได้รับบาดเจ็บสาหัส แต่ไทกะก็ได้รับการช่วยชีวิตจากฮีโระที่กลับตัวกลับใจได้แล้ว ในภาคเดอะมูฟวี่หลังเอาชนะเกนมุเดอุสมาชิน่า ไทกะได้เปิดคลีนิครับรักษาโรคเกี่ยวกับเกมของตนเองโดยมีนิโกะเป็นผู้ช่วย ในภาค อนาเธอร์ ไทรโลจี้ เอนดิ้ง ไทกะได้จัดการซอมบี้เกมเมอร์ที่เป็นส่วนหนึ่งของเกม ซอมบี้โครนิเคิลไป 2 ตัว และสามารถฟื้นคืนชีพเพื่อนเก่าของตนอย่าง มากิ ขึ้นมาอีกครั้งตามเงื่อนไขของเกมส์
:ในตอนเกิดซีโร่เดย์ ไทกะเป็นแพทย์รังสีมีเพื่อนคือมากิ ใช้เข็มขัดกับตัวเองทำให้เกิดอาการบาดเจ็บเหมือนถูกยิง ไทกะจึงแปลงร่างได้ในที่สุดแต่ผลจากการใช้กาแชทต่อสู้กับการไฟต์ทำให้ผมไทกะกลายเป็นสีขาวเหมือนในตอนแรกในซีรีส์ที่ไทกะปรากฏตัวขึ้นก่อนกลับมาในฐานะสไนป์อีกครั้ง
; คุโจ คิริยะ (九条 貴利矢) / มาสค์ไรเดอร์เรซเซอร์ / มาสค์ไรเดอร์เรซเซอร์เทอร์โบ
:รับบทโดย โอโนะสุกะ ฮายาโตะ (小野塚勇人)
:แพทย์ชันสูตรอารมณ์ดีผู้มีทักษะการสืบสวนเป็นเลิศ แม้จะมีหลักฐานเพียงเล็กน้อยก็ตาม คิริยะได้ทำข้อตกลงกับ ดัน คุโรโตะ ประธานบริษัทเก็นมุคอร์เปอเรชั่น เพราะเขาสืบเจอเรื่องของบั๊คสเตอร์และวันซีโร่เดย์ ดันจึงต้องมอบ เกมเมอร์ไดรเวอร์ พร้อม ไรเดอร์กาแชท ให้เพื่อเป็นค่าปิดปาก  หลังได้เป็นไรเดอร์เขาก็พยายามเก็บตัวอย่างซากบั๊คสเตอร์เพื่อนำมาค้นหาต้นตอ
:คิริยะมีนิสัยชอบโกหกเพื่อเรียกร้องความรู้สึกจากคนอื่น โดยสาเหตุที่เขาต้องกลายเป็นคนที่ชอบพูดโกหก อันเนื่องมาจากในช่วงก่อนเหตุการณ์ ซ๊โร่เดย์ เขาได้พูดความจริงไปว่า จุนโกะ เพื่อนสนิทของเขามีเชื้อบั๊คสเตอร์อยู่ในร่างกายของจุนโกะ ทำให้จุนโกะรับไม่ได้ และต่อมาจุนโกะได้เสียชีวิตลง ทำให้คิริยะเสียใจมาก ต่อมาคิริยะได้ตีสนิทกับเอมุ โดยพยายามพิสูจน์ความจริงเรื่องตัวจริงของเอ็กเซดสีดำ หรือ เก็นมุ นั้นก็คือ ดัน คุโรโตะ แต่เอมุก็ไม่ค่อยเชื่อใจเท่าไหร่นัก และเมื่อเก็นมุเผยร่างจริงคือ ดัน คุโรโตะ ทำให้เอมุกับคิริยะเริ่มเชื่อใจกันมากขึ้น
:คิริยะเกมโอเวอร์ เนื่องจากถูกดัน คุโรโตะ ในร่างของมาสค์ไรเดอร์เก็นมุ ซอมบี้เกมเมอร์ เลเวล X โจมตีใส่ และด้วยผลข้างเคียงของการใช้เดนเจอรัสซอมบี้กาแชท ทำให้หลอดพลังในไรเดอร์เกจของเขาลดลงจำนวนมาก จนกระทั่งเหลือศูนย์ร่างกายของเขาจึงสูญสลายไป
:อย่างไรก็ตาม คิริยะได้รับการคืนชีพอีกครั้งจากมาซามุเนะ โดยใช้ข้อมูลจากเกมเมอร์ไดรเวอร์ของคิริยะทำการคืนชีพรูปแบบเดียวกับคุโรโตะ ซึ่งครั้งนี้คิริยะอยู่ฝ่ายของมาซามุเนะในฐานะลูกน้องมือซ้ายและสวมแจ๊คเก็ตหนังสีดำแทนสีแดง ต่อมาพบว่าเป็นอุบายของคิริยะที่ต้องการช่วยเหลือผู้คนและชิงไฮเปอร์มุเทคิกาชัทกลับไปให้เอมุโดยแสร้งทำเป็นร่วมมือกับมาซามุเนะ และจากนั้นคิริยะก็ได้กลับไปที่ CR อีกครั้งหนึ่งและได้รับตำแหน่งแพทย์นิติเวชของ CR อย่างเป็นทางการ ในภายหลังเหตุการณ์ภาคเดอะมูฟวี่หลังเอาชนะเกนมุเดอุสมาชิน่า คิริยะยังคงดำรงตำแหน่งแพทย์แห่งCR ดังเดิม ในภาค V-CINEMA คิริยะได้เข้าปะทะกับคุโรโตะในร่างก็อดแม็กซิมั่มเกมเมอร์โดยตนนั้นได้ใช้บั๊กเกิ้ลไดรเวอร์ II ของมาซามูเนะที่ทิ้งไว้ให้ก่อนตาย แปลงร่างเป็นเรซเซอร์ เลเวล x และคิริยะได้ใช้ท่าไม้ตายซึ่งดูเหมือนจะทำอะไรเก็นมุไม่ได้ แต่กลับได้ผล เพราะพลังของบั๊กเกิ้ลไดรเวอร์ II ของมาซามูเนะที่ไปยับยั้งพลังของคุโรโตะและในตอนท้ายนั้นคิริยะเข้าใจแล้วว่าคุโรโตะได้ทำใจได้และร่างของคุโรโตะก็เหลือไลฟ์แค่ 0 และสลายหายไปท้ายที่สุดคิริยะก็กลับเป็นคนได้ด้วยกาแชทก็อดแม็กซิมั่มไมตี้เอ็กซ์
; ดัน คุโรโตะ (檀 黎斗) / มาสค์ไรเดอร์เก็นมุ
:รับบทโดย อิวานากะ เท็ตสึยะ (岩永徹也)
:ประธานบริษัทเก็นมุคอร์ปอเรชั่น ผู้ผลิตเกมเมอร์ไดรเวอร์และไรเดอร์กาแชท และเป็นผู้อยู่เบื้องหลังการเผยแพร่เชื้อบั๊กสเตอร์เข้าสู่ร่างกายมนุษย์ โดยการที่เขามาเป็นไรเดอร์และต่อสู้กับพวกของเอมุนั้นก็คือ ต้องการเก็บรวบรวมข้อมูลทั้งหมดมาสร้างเดนเจอรัสซอมบี้กาแชท และเก็บข้อมูลอีกครั้งหนึ่งเพื่อมาสร้างมาสค์ไรเดอร์โครนิเคิลกาแชท ภายใต้มาดนิ่งที่ดูสุขุมเยือกเย็นของดันนั้น แฝงไปด้วยความโอหัง และหลงตัวเอง ขัดกับบุคลิกที่พวกเอมุเห็น และเมื่อใช้เดนเจอรัสซอมบี้กาแชทแปลงร่างเป็นมาสค์ไรเดอร์เก็นมุ ซอมบี้เกมเมอร์ เลเวล X หลายๆครั้ง ทำให้คุโรโตะกลายเป็นคนมีอาการสติฟั่นเฟือนชั่วขณะ ทั้งทะเยอทะยานจะเป็นพระเจ้าของโลกนี้ หลอกใช้เหล่าบั๊กสเตอร์เป็นเครื่องมือ และกำจัดบั๊กสเตอร์ทิ้งเมื่อหมดประโยชน์ โดยไม่ฟังคำเตือนของพาราด 
:ต่อมาคุโรโตะได้รับแจ้งจากทางกระทรวงสาธารณสุขว่าเขาเป็นผู้ต้องสงสัยในเหตุการณ์การระบาดของไวรัสบั๊กสเตอร์ ทำให้เขาต้องแพร่เชื้อบั๊กสเตอร์ที่ใช้ชาคาริคิสปอร์ต เพื่อตบตาเจ้าหน้าที่จากกระทรวงสาธารณสุข จนกระทั่งเขาถูกจับได้ แต่เอมุก็ขอร้องทางกระทรวงฯ ว่าจะเป็นคนรักษาคุโรโตะเอง ในขณะที่คุโรโตะกำลังรักษาตัวนั้น เขาก็ได้บอกความจริงเกี่ยวกับเหตุการณ์เมื่อ 16 ปีก่อน ในขณะนั้นคุโรโตะมีอายุเพียง 14 ปี เขาได้อ่านจดหมายที่เอมุส่งมาส่งมา เป็นรูปวาดเกมต่างๆที่เอมุได้สร้างขึ้นมา จนกระทั่งคุโรโตะได้อ่านและเกิดความอิจฉา จึงเอาไวรัสบั๊กสเตอร์ไปใส่ในแผ่นดิสก์เกม ไมตี้แอคชั่น C และคุโรโตะเองก็ได้ยอมรับว่าเป็นผู้เผยแพร่ไวรัสบั๊กสเตอร์ไปสู่ประชาชน ต่อมาเมื่อไวรัสของชาการิคิสปอร์ตแพร่เข้าสู่ในร่างกายของเขา ทำให้เขากลายเป็นบั๊กสเตอร์ที่ชื่อว่า ชาร์ลีบั๊กสเตอร์ ภายหลังพบว่านั่นเป็นอุบายของคุโรโตะ คุโรโตะจึงเปิดฉากต่อสู้กับเอมุ จนกระทั่งสามารถทำลายเกมเมอร์ไดรเวอร์ของเอมุจนพังลงได้ และต่อมาคุโรโตะได้กลับไปที่บริษัทเก็นมุคอร์ปอเรชั่น แล้วทำการยึดบริษัทของตนเองคืนเพื่อเผยแพร่ไวรัสบั๊กสเตอร์อย่างเต็มรูปแบบ พร้อมทั้งนำข้อมูลที่เหลือมาใส่ในคาเมนไรเดอร์โครนิเคิลกาแชท  
:คุโรโตะโดนเกมโอเวอร์ เพราะถูกพาราโดะแพร่ไวรัสจากเดนเจอรัสซอมบี้กาแชทเข้าไปสู่ร่างกายของคุโรโตะ ทำให้คุโรโตะได้รับอาการอย่างทรมานสาหัส จนกระทั่งร่างของเขาสูญสลายไปต่อหน้าพวกของเอมุในที่สุด แต่ต่อมาคุโรโตะได้ฟื้นขึ้นมาอีกครังจากพลังของโปรโตไมตี้แอ็คชัน X ออริจิน ที่เสียบเข้ากับเกมเมอร์ไดรเวอร์ โดยเขาได้ปรากฏตัวในร่างมาสค์ไรเดอร์เก็นมุ แอ็กชันเกมเมอร์ เลเวล 0 เพื่อต่อสู้กับมาสค์ไรเดอร์พาราด็อกซ์ เลเวล 99 ซึ่งการปรากฏตัวอีกครั้งของคุโรโตะนั้นมีสภาพเป็นบั๊กสเตอร์ ไม่ใช่ร่างมนุษย์แท้ๆ เหมือนแต่ก่อนและจะเรียกตัวเองว่า **ชินดัน คุโรโตะ** หรือ **ดัน คุโรโตะใหม่** (新檀黎斗) โดยยังคงมีบุคลิกสติเฟื่องเป็นครั้งคราว และเปลี่ยนมาเป็น **ดัน คุโรโตะชิน** (檀黎斗神) หรือ **เทพดัน คุโรโตะ** ภายหลัง ในภาคเดอะมูฟวี่หลังเอาชนะเกนมุเดอุสมาชิน่า คุโรโตะยังถูกขังในตู้เกมส์ดังเดิม แต่ก็โผล่ออกมาในบางครั้ง โดยตอนที่45 คุโรโตะได้สร้าง มาสค์ไรเดอร์ บิลด์ กาแชทขึ้นมา
; พาราโดะ (パラド) / มาสค์ไรเดอร์พาราด็อกซ์
:รับบทโดย ไค โชมะ (甲斐翔真)
: ชายหนุ่มลึกลับในชุดสีดำและม่วง ผู้มีส่วนเกี่ยวข้องกับเบื้องหลังการแพร่กระจายของบั๊กสเตอร์และเหตุการณ์ซีโร่เดย์ มีเอกลักษณ์คือพกเครื่องเกมติดตัวตลอดเวลา มีนิสัยชอบรักความสนุกโดยไม่สนใจฝ่ายใด ต่อมาได้รับ กาแชทเกียร์ดูอัล จากคุโรโตะ และกลายเป็น มาสค์ไรเดอร์พาราด็อกซ์ เข้าต่อสู้กับพวกเอ็กเซด พาราโดะชอบการต่อสู้อย่างตรงไปตรงมาและยุติธรรมที่สุด เขาจะไม่โจมตีหากอีกฝ่ายไม่อยู่ในสภาพที่จะสู้ได้ 
:ต่อมา พาราโดะได้กำจัด ดัน คุโรโตะ โดยการแพร่ไวรัสเดนเจอรัสซอมบี้เข้าไปในร่างกาย จนกระทั่งคุโรโตะทรมานจากอาการไวรัสของกาแชทดังกล่าวจนเกมโอเวอร์ ในภายหลัง พาราโดะเป็นคนบอกความจริงกับเอมุว่า ตัวเขาคือบุคลิกอีกด้านของเอมุ หรือ M นั่นเอง หลังจากที่ถูกเอ็กเซดเลเวล 99 โจมตีใส่ DNA ของพาราโดะก็ถูกรีโปรแกรมใหม่ เขาจึงสามารถใช้เกมเมอร์ไดรเวอร์และแปลงร่างเลเวล 99 ได้สำเร็จ หลังจากตัดสินแพ้ชนะกับเอมุแล้ว ร่างของพาราโดะก็ได้สลายไป ซึ่งเอมุได้เฉลยว่าเขาช่วยพาราโดะไว้และกลายมาเป็นสหายร่วมต่อสู้ในเวลาต่อมาในภาคเดอะมูฟวี่หลังเอาชนะเกนมุเดอุสมาชิน่า พาราโดะก็อยู่ที่CRเหมือนเดิม ช่วงท้ายเครดิตเอมุและพาราโดะได้ไปสู้กับบั๊กสเตอร์ แต่บิลด์ปรากฏตัวขึ้นและเข้าโจมตีจนเอาชนะพาราโดะได้
; คาริโนะ อาสึนะ (仮野 明日那) / ป๊อปปี้ ปิโปะปะโปะ (ポッピーピポパポ) 
:รับบทโดย มัตสึดะ รุกะ (松田るか)
:เจ้าหน้าที่หญิงของ CR ทำหน้าที่เป็นนางพยาบาลดูแลผู้ป่วยและเอมุที่ยังอ่อนประสบการณ์
:; ป๊อปปี้ ปิโปะปะโปะ (ポッピーピポパポ) / มาสค์ไรเดอร์ป๊อปปี้
:: ผู้ช่วยของเหล่ามาสค์ไรเดอร์ เป็นบั๊กสเตอร์จากเกม โดเรมีฟาบีท ซึ่งเป็นร่างจริงของอาสึนะ ลักษณะเป็นผู้หญิงน่ารัก มีนิสัยร่าเริง ต่อมาป๊อบปี้ถูกเร็น ประธานคนใหม่ของเก็นมุล้างสมองและมอบบักเกิ้ลไดรเวอร์รุ่นใหม่ พร้อมกับ โทคิเมคิ ไครซิสกาแชทให้เพื่อเป็นมาสค์ไรเดอร์ป๊อบปี้ คอยลงโทษผู้ที่ทำผิดกติกาเกม คาเม็นไรเดอร์โครนิเคิล ต่อมาเอมุได้ยิงแสงรีโปรแกรมมิ่งใส่ทำให้เธอได้สติกลับมาดังเดิม ในตอนที่ 30 ได้เผยว่าเป็นบั๊กสเตอร์ที่มาจากตัวของแม่ของคุโรโตะ ในภาคเดอะมูฟวี่หลังเอาชนะเกนมุเดอุสมาชิน่า อาสุนะยังคงทำงานที่ CR และยังต้องทนกับ ดัน คุโรโตะ ที่ก่อความรำคาญอยู่ตลอด
; ดัน มาซามุเนะ (檀 正宗) / มาสค์ไรเดอร์โครนอส
:รับบทโดย ทาคามิ ฮิโรยูกิ (貴水 博之)
:ประธานคนแรกของบริษัทเก็นมุ คอร์เปอเรชั่น พ่อของดัน คุโรโตะ ถูกจับเข้าคุกหลังจากเกิดเหตุการณ์ ซีโร่เดย์ ซึ่งคุโรโตะเป็นผู้บงการ แต่ความจริงแล้วมาซามุเนะแอบชักใยอยู่ลับๆ เพื่อจะนำแผนการคาเมนไรเดอร์ โครนิเคิลของลูกชายมาเป็นของตน หลังถูกปล่อยตัว ดัน มาซามุเนะก็ได้กลับไปดำรงตำแหน่งที่บริษัทของตน และเข้าร่วมการต่อสู้ของเหล่ามาสค์ไรเดอร์ และ บั๊กสเตอร์ ในฐานะมาสค์ไรเดอร์ โครนอส และดัน มาซามุเนะก็เป็นคนทำให้ตนเองติดเชื้อและมีแอนตี้บอดี้สมบูรณ์แบบ ซึ่งเป็นกุญแจที่ทำให้เขาแปลงร่างได้สำเร็จ มีนิสัยทะเยอทะยานและมักจะเรียกชื่อเกมแทนชื่อบุคคลนั้นๆ ภายหลังเสียชีวิตจากการเสียบ คาเมนไรเดอร์ โครนิเคิ่ล กาแชท ปล่อยไวรัสเข้าตัวเอง เพื่อไม่ให้นำผู้คนในมาสเตอร์กาแชทกลับมาได้

### ผู้เกี่ยวข้องของมาสค์ไรเดอร์
;คางามิ ไฮมะ (鏡 灰馬) รับบทโดย ฮานามารุ ฮาคาตะ (博多華丸)
:พ่อของฮีโระ เป็นผู้อำนวยการโรงพยาบาล ในเวลาทำงานจะเป็นคนจริงจังมาก แต่เมื่ออยู่กับอาสึนะ / ป๊อบปี้ แล้วจะกลายเป็นคนขี้เล่นทันที
; ฮินาตะ เคียวทาโร่ (日向 恭太郎)  รับบทโดย โนมุระ ฮิโรโนบุ (野村 宏伸)
: รองอธิบดีกระทรวงสาธารณะสุข เป็นผู้ควบคุมและดำเนินแผนการต่อสู้กับบั๊กสเตอร์ เป็นหัวหน้าโดยตรงของอาสึนะ โดยตัวเขาเองก็เคยเป็นแพทย์มาก่อน และยังเป็นแพทย์ผู้ผ่าตัดช่วยชีวิตเอมุในอดีตอีกด้วย ฮินาตะได้มีคำสั่งให้ตามหาตัว และส่งเกมเมอร์ไดรเวอร์ให้กับเกมเมอร์อัจฉริยะ M ซึ่งก็คือ โฮโจ เอมุ นั่นเอง
;มิโซงุจิ มิสุกิ (溝口 みずき), โองิมาจิ ชาสึกิ (正親町 さつき)
: พยาบาลผู้ช่วยของฮิอิโระ
;โมโมเสะ ซากิ (百瀬 小姫)
: คนรักของฮีโระ ถูกติดเชื้อไวรัสบั๊กสเตอร์จากกราไฟต์และเกมโอเวอร์เนื่องจากไทกะกำจัดกราไฟต์ไม่สำเร็จ ร่างกายจึงสูญสลาย ก่อนที่จะสลายไปซากิได้พูดกับฮีโระว่า เขาจะต้องให้เป็นหมอที่หนึ่งของโลกให้ได้ อย่างไรก็ตามข้อมูลของซากิถูกเก็บบรรจุในกาแชทโปรโตดราโกไนท์ฮันเตอร์ Z โดยสภาพข้อมูลยังไม่สมบูรณ์ ซึ่งกลายเป็นตัวข้อต่อรองของมาซามุเนะที่ให้ฮีโระต้องยอมร่วมมืออย่างเลี่ยงไม่ได้
;ไอฮาระ จุนโกะ (藍原 淳吾)
:เพื่อนร่วมงานของคิริยะ เนื่องจากได้รับฟังความจริงจากคิริยะว่าเขาติดไวรัสบั๊กสเตอร์ จึงกลัวจนเสียสติ และเสียชีวิตจากอุบัติเหตุทางรถยนต์ในเวลาต่อมา การตายของเขาจึงเป็นแผลในใจของคิริยะตลอดมา
;ดัน ซากุระโกะ (檀 櫻子)
:ภรรยาของมาซามุเนะและแม่ของคุโรโตะ ผู้ติดเชื้อบั๊กสเตอร์ไวรัสของโดเรมีฟาบีท ทำให้ร่างกายสูญสลาย แล้วกลายเป็นป๊อปปี้ ปิโปะปะโปะ
; มาคิ จิโร่ (牧治郎)
:เพื่อนร่วมงานของไทกะ เกมโอเวอร์จากการฝืนใช้เกมเมอร์ไดรเวอร์แปลงร่างเนื่องจากร่างกายไม่รองรับ
; ไซบะ นิโกะ (西馬 ニコ) / ไรด์เพลย์เยอร์ นิโกะ รับบทโดย คุโรซากิ เรนะ (黒崎 レイナ)
: เด็กสาวที่อยู่ๆ ก็ปรากฏตัวขึ้นและมาอาศัยอยู่กับไทกะโดยที่ไทกะไม่เต็มใจนัก ซึ่งจริงๆ แล้วนิโกะคือเกมเมอร์คู่แข่งของเอมุในอดีตที่เอมุเอาชนะได้ ซึ่งชื่อในวงการเกมของเธอคือ "N" เธอจึงตามหาเอมุเพื่อขอแก้มือ หลังจากที่ได้รับการรักษาโรคจากบั๊กสเตอร์แล้ว เธอก็ติดสอยห้อยตามไทกะเรื่อยมา ต่อมานิโกะก็ได้คาเมนไรเดอร์โครนิเคิ่ลกาแชทและเป็นไรด์เพลเยอร์คอยสนับสนุนไทกะ ภายหลังเมื่อเธอได้รู้ว่า M แท้จริงแล้วคือพาราโดะ เธอจึงไปขอโทษเอมุ ในภาคเดอะมูฟวี่ หลังเอาชนะเกมมุเดอุสมาชิน่า นิโกะได้มาทำงานบริการคนที่คลีนิคของไทกะ
; โคโบชิ สึคุรุ (小星 作)
: เจ้าหน้าที่ฝ่ายพัฒนาเกมของเก็นมุคอร์เปอร์เรชัน เป็นผู้พัฒนาเกมจูจูเบอเกอร์ และสร้างกาแชทเกมนี้ขึ้นมา จนกระทั่งติดเชื้อบั๊กสเตอร์ หลังจากเกิดเรื่องของเบอร์เกอร์มอน สึคุรุได้ช่วยเหลือในการสร้างกาแชทเพื่อรับมือกับเก็นมุซอมบี้เกมเมอร์ ภายหลังถูกเชิญให้มาดำรงตำแหน่งประธานบริษัทเก็นมุคอร์เปอเรชั่นและร่วมมือช่วยเหลือบุคคลที่ติดเชื้อโรคเกม

## มาสค์ไรเดอร์

;มาสค์ไรเดอร์เอ็กเซด (仮面ライダーエグゼイド)
;มาสค์ไรเดอร์เบรฟ (仮面ライダーブレイブ)
;มาสค์ไรเดอร์สไนป์ (仮面ライダースナイプ)
;มาสค์ไรเดอร์เรซเซอร์ (仮面ライダーレーザー)
;มาสค์ไรเดอร์เก็นมุ (仮面ライダーゲンム)
;มาสค์ไรเดอร์ป็อปปี้ (仮面ライダーポッピー)
;มาสค์ไรเดอร์พาราด็อกซ์ (仮面ライダーパラドクス)
;มาสค์ไรเดอร์โครนอส (仮面ライダークロノス)
;ไรด์เพลย์เยอร์ (ライドプレイヤー)

## บั๊กสเตอร์
**บั๊กสเตอร์** (バグスター) คือสิ่งมีชีวิตรูปแบบหนึ่งที่เกิดจากไวรัสคอมพิวเตอร์ปรากฏออกมาในโลกความเป็นจริง สามารถเข้าสู่ร่างกายมนุษย์ทำให้ป่วยเป็น "โรคเกม" หากพัฒนาสมบูรณ์จะทำให้ผู้ป่วยร่างกายสลายไป

### บั๊กสเตอร์

; โคลาบอสบั๊กสเตอร์ (コラボスバグスター)
: บั๊กสเตอร์แบบพิเศษมีลักษณะเด่นคือส่วนหัวจะมีช่องใส่กาแชทไว้ โดยลักษณะพิเศษจะปรากฏตามเกมของกาแชทที่เสียบนั้นๆ
; บั๊กสเตอร์ไวรัส (バグスターウイルス)
; ซอลดีบั๊กสเตอร์ (ソルティバグスター)
: บั๊กสเตอร์ที่มาจากเกม ไมตี้แอ็กชัน X
; อารัมบราบั๊กสเตอร์ (アランブラバグスター)
: บั๊กสเตอร์ที่มาจากเกม แทดเดิลเควสท์
; รีโวลบั๊กสเตอร์ (リボルバグスター)
: บั๊กสเตอร์ที่มาจากเกม แบงแบงชูตติ้ง
; มอเตอร์สบั๊กสเตอร์ (モータスバグスター)
: บั๊กสเตอร์ที่มาจากเกม บาคุโซไบค์
; กัตตอนบั๊กสเตอร์ (ガットンバグスター)
: บั๊กสเตอร์ที่มาจากเกม เกคิทตสึโรบอท
; ไคเด็นบั๊กสเตอร์ (カイデンバグスター)
: บั๊กสเตอร์ที่มาจากเกม กิริกิริซัมบาระ
; เวอร์เนียร์บั๊กสเตอร์ (バーニアバグスター)
: บั๊กสเตอร์ที่มาจากเกม เจ็ทคอมแบท
; ชาร์ลี่บั๊กสเตอร์ (チャーリーバグスター)
: บั๊กสเตอร์ที่มาจากเกม ชาคาริคิสปอร์ต
; เบอร์เกอร์มอนบั๊กสเตอร์ (バガモンバグスター)
:บั๊กสเตอร์จากเกม จูจูเบอเกอร์

### ตัวละครประจำ
;พาราโดะ (パラド)
;ป็อปปี้ปิโปะปะโปะ (ポッピーピポパポ)
; กราไฟท์ (グラファイト)
:รับบทโดย มาจิอิ โชมะ (町井祥真)
: บั๊คสเตอร์ระดับหัวหน้า เป็นผู้ช่วยของพาราโดะ เป็นผู้ใช้กาชาคอน บั๊กไวเซอร์ เช่นเดียวกับมาสค์ไรเดอร์เก็นมุ ในอดีตเป็นบั๊กสเตอร์ที่มาจาก โมโมเสะ ซากิ คนรักของฮิอิโระ กราไฟต์เคยเสียชีวิตลงจากการถูก 4 ไรเดอร์ (เอ็กเซด, เบรฟ, สไนป์, เรซเซอร์) ในร่างดราโกไนท์ฮันเตอร์โจมตีใส่ แต่ก็ได้รับการคืนชีพขึ้นมาอีกครั้งโดยพาราโดะ และกลายเป็นส่วนหนึ่งของเกมคาเมนไรเดอร์โครนิเคิล และในที่สุดแล้ว กราไฟต์ก็ได้เสียชีวิตลงอีกครั้งจากการโจมตีของไรด์เพลเยอร์นิโกะ ที่ใช้คาเมนไรเดอร์โครนิเคิลกาแชทเสียบกับกาชาคอนแม็กนั่มแล้วยิงใส่จนกระทั่งร่างของกราไฟต์ระเบิดไป โดยปฏิเสธการช่วยเหลือของโครนอสที่เข้ามาขัดขวางเพราะตนต้องการสู้อย่างยุติธรรม
:; กราไฟท์บั๊กสเตอร์ (グラファイトバグスター)
:: ร่างแปลงที่มาจากการใช้กาชาคอนบั๊กไวเซอร์
:; ดาร์คกราไฟท์บั๊กสเตอร์ (ダークグラファイトバグスタ)
:: ร่างแปลงที่ใช้พลังของโปรโตดราโกไนท์ฮันเตอร์ Z
:; กุเรนกราไฟท์บั๊กสเตอร์ (グレングラファイトバグスター)
:: ร่างแปลงที่ได้พัฒนาด้วยเลเวล 99 มีร่างกายสีแดง
; อามางาซากิ เรน (天ヶ崎 恋)
:รับบทโดย โคเตะ ชินยะ (小手 伸也)
: ประธานคนที่ 3 ของเก็นมุคอร์ปอร์เรชัน เป็นชายวัยกลางคนรูปร่างท้วมสวมสูทสีขาว มีคำพูดติดปากว่า "โลกทั้งใบ I Love You" ลักษณะนิสัยชอบทำอะไรเวอร์ๆ เร็นมีความสามารถในการโน้มน้าวใจคน แต่คนที่เขากล่อมสำเร็จกลับมีแค่ป๊อบปี้เท่านั้น อย่างไรก็ตามถูกกำจัดโดย มาสค์ไรเดอร์โครนอส ทำให้ไม่สามารถกลับคืนสภาพได้เนื่องจากถูกทำลายขณะอยู่ในสภาพหยุดเวลา แต่ในภาคอนาเธอร์เอนดิ้ง เบรฟ & สไนป์ ได้คืนชีพอีกครั้ง
:; เลิฟริกาบั๊กสเตอร์ (ラヴリカバグスター)
::ให้เสียงโดย สุวาบะ จุนอิจิ (諏訪部 順一)
:: ร่างแปลงที่มาจากการใช้กาชาคอนบั๊กไวเซอร์ เป็นบั๊กสเตอร์จากเกมโทคิเมคิไครชิส มีความสามารถพิเศษคือสามารถไม่ให้ศัตรูโจมตีได้ด้วยไวรัส เลิฟริกาเกิร์ล

### ลาสบอส
;เกมเดอุส (ゲムデウス)
: ลาสบอสจากเกม คาเมนไรเดอร์ โครนิเคิล เป็นบอสขั้นสูงสุดของเหล่าบั๊กสเตอร์ มีความแข็งแกร่งกว่าบั๊กสเตอร์และไรเดอร์คนอื่นๆ ในตอนแรกถูกเอ็กเซดที่ใช้ ด็อกเตอร์ไมตี้ ดับเบิ้ลเอ็กซ์ ใส่กับกาชาคอนคีย์สแลชเชอร์ทำลายจนสลายไป กระทั่งถูกโครนอสที่เข้ามาขวางใช้ท่าไม้ตายจัดการ ก่อนจะรวมเข้ากับมาซามุเนะจนกลายเป็นลาสต์บอสตนใหม่ของเกม สุดท้ายเกมเดอุสถูกพาราด็อกซ์สละชีวิตใช้ด็อกเตอร์ไมตี้ดับเบิ้ลเอ็กซ์เข้าโจมตีจนสลายไปอย่างสมบูรณ์

### ไอเท็มของบั๊กสเตอร์
;กาชาคอนบั๊กไวเซอร์ (ガシャコンバグヴァイザー)
:อุปกรณ์ที่มีลักษณะคล้ายเครื่องเกมพกพาสีม่วงและสีแดง รูปแบบการใช้งานเหมือนกับของเก็นมุ ผู้ใช้งานหลักคือกราไฟต์และเรน (เลิฟริกา) สำหรับการแปลงร่างเป็นบั๊กสเตอร์ไวรัส หลังจากที่กราไฟต์ถูกกำจัดลงไปพาราโดะเป็นผู้ใช้งานโดยทำหน้าที่ปล่อยบั๊กสเตอร์ไวรัสออกมา
:;แพดโหมด (パッドモード)
:โหมดการแพร่กระจายบั๊กสเตอร์ไวรัส สามารถติดตามสถานะผู้ติดเชื้อได้

## ข้อมูลอื่นๆ
;เกมสโคป (ゲームスコープ)
;ซีโร่เดย์ (ゼロデイ)
:คือเหตุการณ์ที่ไวรัสบั๊กสเตอร์แพร่กระจายไปทั่ว และเป็นต้นเหตุที่ทำให้ซากิเกมส์โอเวอร์ และทำให้ไทกะ(สไนป์)ถูกถอนใบอนุญาตด้วย ซึ่งในนวนิยายก็ได้เผยว่าพ่อของเอมุ โฮโจ คิโยนากะ  พ่อของเอมุคือคนที่เป็นต้นตอของเรื่องทั้งหมด
;กาแชทโทโรฟี่ (ガシャットロフィー)
:กาแชทที่มีลักษณะเหมือนกาแชทของพวกไรเดอร์แต่ไม่มีพอร์ตเสียบ เมื่อรวมครบทั้ง 13 อัน จะสามารถเรียกเกมเดอุส เพื่อไปสู้การจัดลาสบอสอย่าง เกมเดอุสได้

## เพลงประกอบ
* "EXCITE"
:ร้องโดย มิอุระ ไดจิ
:ในตอนที่ 1, 12, 15 - 24 ถูกใช้เป็นเพลงท้ายตอน
* "EX-AID"
:ร้องโดย สล็อตแมชชีน feat. คาเมนไรเดอร์เกิลส์
:ปรากฏเฉพาะออกอากาศทางช่องเวิร์คพอยท์เท่านั้น
;เพลงประกอบ
* "Let's try together"
:ร้องโดย คาเมนไรเดอร์เกิลส์
* "Wish in the dark"
:ร้องโดย ฮิโรยูกิ ทาคามิ
* "PEOPLE GAME"
:ร้องโดย ป๊อปปี้ ปิโปะปะโปะ (มัตสึดะ รุกะ)
* "Real Game"
:ร้องโดย Rayflower
* "JUSTICE"
:ร้องโดย ฮิโรยูกิ ทาคามิ
* "Time of Victory"
:ร้องโดย คาเมนไรเดอร์เกิลส์

## รายชื่อตอน

## สื่อที่ถูกเพิ่มเติม
### ภาพยนตร์
;มาสค์ไรเดอร์โกสต์ เดอะมูวี่ 100 อายคอน กับโชคชะตาของโกสต์
;รวมพล 5 มาสค์ไรเดอร์ ปะทะ ดร. แพ็คแมน 
;มาสค์ไรเดอร์ ปะทะ ซูเปอร์เซนไต อภิมหาศึกรวมพลซูเปอร์ฮีโร่!
;มาสค์ไรเดอร์เอ็กเซด เดอะมูฟวี่ ทรูเอนดิง
;รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์
;รวมพลังมาสค์ไรเดอร์ FOREVER

### ทีวีซีรีส์
;มาสค์ไรเดอร์โกสต์
;ขบวนการอวกาศ คิวเรนเจอร์
### วีซีเนมา
;มาสค์ไรเดอร์เอ็กเซด อนาเธอร์เอนดิง
:;มาสค์ไรเดอร์เบรฟ & มาสค์ไรเดอร์สไนป์
:;มาสค์ไรเดอร์พาราด็อกซ์ & มาสค์ไรเดอร์ป๊อปปี้
:;มาสค์ไรเดอร์เรชเซอร์ VS มาสค์ไรเดอร์เก็นมุ

### สปินออฟ
#### ซ๊รีส์อุระวาสะ
;มาสค์ไรเดอร์เอ็กเซด อุระวาสะ เวอร์ชวลออเปอเรชัน (仮面ライダーエグゼイド [裏技]ヴァーチャルオペレーションズ)
;มาสค์ไรเดอร์เอ็กเซด อุระวาสะ มาสค์ไรเดอร์เก็นมุ (仮面ライダーエグゼイド [裏技]仮面ライダーゲンム)
;มาสค์ไรเดอร์เบรฟ ~ได้เวลา Survive! การคืนชีพของ กองทัพบีสต์ไรเดอร์~ (仮面ライダーブレイブ ~Surviveせよ! 復活のビーストライダー·スクワッド~ )
;มาสค์ไรเดอร์เอ็กเซด อุระวาสะ มาสค์ไรเดอร์สไนป์ เอพพิโซด ZERO (仮面ライダーエグゼイド [裏技]仮面ライダースナイプ エピソードZERO)
;เทเลบิคุง ซูเปอร์แบทเทิล DVD มาสค์ไรเดอร์เอ็กเซด อุระวาสะ มาสค์ไรเดอร์เรซเซอร์ (てれびくん超バトルDVD　仮面ライダーエグゼイド [裏技]仮面ライダーレーザー)
;เทเลบิคุง ซูเปอร์แบทเทิล DVD มาสค์ไรเดอร์เอ็กเซด อุระวาสะ มาสค์ไรเดอร์พาราด็อกซ์ (てれびくん超バトルDVD　仮面ライダーエグゼイド [裏技]仮面ライダーパラドクス)
#### จากตอนอื่นๆ
;คาเมนเซนไต โกไรเดอร์

### อื่นๆ
;รายการข่าวมาสค์ไรเดอร์ ห้องของป๊อปปี้ ปิโปะปะโปะ (仮面ライダー情報番組 ポッピーピポパポの部屋)

## การออกอากาศ
มาสค์ไรเดอร์เอ็กเซด ออกอากาศทุกวันอาทิตย์เวลา 8:00 น. ทางสถานีโทรทัศน์ทีวีอาซาฮิ

ในประเทศไทย ได้มีการออกอากาศทางสถานีโทรทัศน์ช่องเวิร์คพอยท์ ทีวี เมื่อวันที่ 9 กันยายน พ.ศ. 2560 ออกอากาศทุกวันเสาร์ เวลา 06.30 น. ส่วนลิขสิทธิ์ในการจัดจำหน่ายคือ บริษัท ดรีม เอกซ์เพรส (เดกซ์) จำกัด แต่ออกอากาศเพียง 44 ตอนเนื่องจากทางสถานีได้ปรับผังการออกอากาศ อย่างไรก็ตามก็ได้ออกอากาศอีกครั้งทาง ช่องวัน 31 ในรายการ OneDEX Cartoon ทุกวันเสาร์ เวลา 06.30 น. ถึง 07.10 น. เมื่อวันที่ 2 มีนาคม พ.ศ. 2562 ถึงวันที่ 4 มกราคม พ.ศ. 2563

## อ้างอิง

### หมายเหตุ


## ข้อมูลเพิ่มเติม
* มาสค์ไรเดอร์เอ็กเซด (เว็บไซต์ของทีวีอาซาฮิ)
* มาสค์ไรเดอร์เอ็กเซด (เว็บไซต์ของโตเอ)
* 

อ